Candidații la alegerile prezidențiale au cheltuit în total peste 70 de milioane de lei în campanie / Cei care au obținut peste 3% din voturi își vor primi banii înapoi de la stat. Câți bani au pierdut Cumpănașu și candidata lui Voiculescu

Cei 14 candidați înscriși în turul întâi al alegerilor prezidențiale au cheltuit în total 70,2 milioane de lei, urmând ca cei care au obținut minimum 3% din voturi să își primească banii înapoi, a anunțat Autoritatea Electorală Permanentă (AEP) într-un comunicat de presă.

Din această sumă, 69.679.729,11 lei reprezintă totalul contribuțiilor electorale ale partidelor politice, alianțelor politice și ale organizaţiilor cetăţenilor aparţinând minorităţilor naţionale, iar 579.174,91 lei reprezintă valoarea totală a contribuțiilor electorale ale candidaților independenți.

Astfel, urmează să le fie rambursate cheltuielor candidaților Klaus Iohannis (18 milioane lei), Viorica Dăncilă (18,2 milioane lei), Dan Barna (7,4 milioane lei), Mircea Diaconu (16,29 milioane lei), Theodor Paleologu (7 milioane lei) și Hunor Kelemen (445.000 lei).

Nu își vor primi banii înapoi candidații: Ramona Ioana Brynseels (803.398 lei), Alexandru Cumpănașu (559.174 lei), Viorel Cataramă (1,3 milioane lei), Bogdan Stanoevici (20.000 lei), Cătălin Ivan (14.400 lei), Ninel Peia (8.000 lei), Sebastian Popescu (0 lei) și John Ion Banu (85.000 lei).

Nr.crt. Denumire competitor Valoarea totală a contribuțiilor electorale Finanțare privată Finanțare publică 1. BRUYNSEELS RAMONA – IOANA –PARTIDUL PUTERII UMANISTE (SOCIAL – LIBERAL) 803.398,00 803.398,00 0,00 2. KELEMEN HUNOR – UNIUNEA DEMOCRATĂ MAGHIARĂ DIN ROMÂNIA 445.000,00 445.000,00 0,00 3. IOHANNIS KLAUS – WERNER – PARTIDUL NAȚIONAL LIBERAL 18.000.000,00 0,00 18.000.000,00 4. PALEOLOGU THEODOR – PARTIDUL MIȘCAREA POPULARĂ 7.068.975,00 7.068.975,00 0,00 5. CUMPĂNAȘU ALEXANDRU 559.174,91 559.174,91 0,00 6. DĂNCILĂ VASILICA – VIORICA – PARTIDUL SOCIAL DEMOCRAT 18.210.500,00 1.672.500,00 16.538.000,00 7. MARIAN – STANOEVICI BOGDAN -DRAGOȘ – AURELIU 20.000,00 20.000,00 0,00 8. ALIANȚA ELECTORALĂ “UN OM” 16.294.924,80 15.994.924,80 300.000,00 8.1. DIACONU MIRCEA – PARTIDUL ALIANȚA LIBERALILOR ȘI DEMOCRAȚILOR 4.566.424,80 4.266.424,80 300.000,00 8.2. DIACONU MIRCEA – PARTIDUL PRO ROMÂNIA 11.728.500,00 11.728.500,00 0,00 9. ALIANȚA USR PLUS 7.449.531,31 6.984.323,31 465.208,00 9.1. BARNA ILIE – DAN – PARTIDUL UNIUNEA SALVAȚI ROMÂNIA 5.474.281,47 5.009.073,47 465.208,00 9.2. BARNA ILIE – DAN – PARTIDUL LIBERTATE, UNITATE ȘI SOLIDARITATE 1.975.249,84 1.975.249,84 0,00 10. POPESCU SEBASTIAN – CONSTANTIN – PARTIDUL NOUA ROMÂNIE 0,00 0,00 0,00 11. CATARAMĂ VIOREL – PARTIDUL DREAPTA LIBERALĂ 1.300.000,00 1.300.000,00 0,00 12. IVAN CĂTĂLIN – SORIN – PARTIDUL ALTERNATIVA PENTRU DEMNITATE NAȚIONALĂ 14.400,00 14.400,00 0,00 13. BANU JOHN – ION – PARTIDUL NAȚIUNEA ROMÂNĂ 85.000,00 85.000,00 0,00 14. PEIA NINEL – PARTIDUL NEAMUL ROMÂNESC 8.000,00 8.000,00 0,00 TOTAL CONTRIBUȚII ELECTORALE 70.258.904,02 34.955.696,02 35.303.208,00

Clasamentul candidaților după turul 1 al alegerilor prezidențiale:

1. Klaus Iohannis – 37,82% (3.485.292 voturi)

2. Viorica Dăncilă – 22,26% (2.051.725 voturi)

3. Dan Barna – 15,02% (1.384.450 voturi)

4. Mircea Diaconu – 8,85% (815.201 voturi)

5. Theodor Paleologu – 5,72% (527.098 voturi)

6. Hunor Kelemen – 3,87% (357.014 voturi)

7. Ramona-Ioana Bruynseels – 2,65% (244.275 voturi)

8. Alexandru Cumpănașu – 1,53% (141.316 voturi)

9. Viorel Cataramă – 0,53% (48.662 voturi)

10. Bogdan Stanoevici – 0,43% (39.192 voturi)

11. Cătălin Ivan – 0,36% (32.787 voturi)

12. Ninel Peia – 0,34% (30.884 voturi)

13. Sebastian Popescu – 0,33% (30.850 voturi)

14. John Ion Banu – 0,30% (27.769 voturi)

Citește integral: Rezultatele finale ale turului întâi al prezidențialelor: Iohannis – 37,82%, Dăncilă – 22,26%, Barna – 15,02%

Foto: Inquam Photos / Bogdan Danescu